Kayleen antwoord Dié werk deur Piet van Emmenis lyk of dit die grasbedekte voetheuwels van die Overberg uitbeeld met ’n pragtige berglandskap in die agtergrond. Van Emmenis was oorwegend ’n landskapskilder wat inspirasie geput het uit die verskeidenheid landskappe wat Suid-Afrika bied. Op ’n veiling verwag ons dat so ’n werk R3 000 tot R5 000 sal haal, maar sy werk het al in die verlede vir tot R10 000 verkoop.